07.11.2023.

Atbildes uz ieinteresētā pakalpojuma sniedzēja jautājumiem Rīgas valstspilsētas pašvaldības Izglītības, kultūras un sporta departamenta iepirkumā “Aktīvās atpūtas pasākuma “Sportiskie Ziemassvētki” organizēšanas pakalpojumi”, identifikācijas Nr. RD IKSD 2023/19 (turpmāk – Iepirkums).

Pretendents 03.11.2023. plkst. 23:18 un 23:19 EIS konkursa apakšsistēmā ir iesniedzis divus jautājumus:

1. jautājums, kurā iekļauti no 1 – 13 jautājumi;

2. jautājums, kurā iekļauti no 14 - 17 jautājumi.

Atbilde tiek sniegta apkopojot atbildes par 1. un 2. jautājumu.

1. Vai iepirkums var norisināties (līgums var tikt slēgts), ja piedāvājumu ir iesniedzis tikai 1 pretendents?

**Jā!**

2. Vai pasākumiem, lai pamatotu pieredzi “Sporta pasākumu organizēšanas pakalpojumiem”, ir jābūt publiskiem iepirkumiem jebšu tie var būt pasākumi, kas realizēti privātām organizācijām bez iepirkuma procedūras?

**Nolikums neparedz, ka pieredzi jāapliecina tikai par publisko iepirkumu veiktajiem pakalpojumiem, bet noslēgtajam līgumam jāatbilst Nolikuma 7.2.2. apakšpunktā noteiktajām prasībām.**

3. Ko nozīmē “līguma summas līdzvērtīgums tiek vērtēts līguma 12 mēnešu periodā”?

**12 mēnešu periodā veiktā pakalpojuma summa bez PVN ir bijusi vismaz 10 000 *euro*. Ja līgums noslēgts uz vairākiem gadiem, pretendentam ir pienākums pierādīt, ka 12 mēnešu periodā pakalpojuma summa bez PVN ir bijusi vismaz 10 000 *euro*, iesniedzot apmaksas rēķinus vai pieņemšanas nodošanas aktus.**

4. “Pretendents piesaista nodarbību vadītājus” – cik ir pietiekošs skaits un cik ir nepietiekošs skaits?

**Atbilstoši Jūsu pasākuma plānotajam aktivitāšu skaitam.**

5. Kurām aktivitātēm ir jāpiesaista sertificēti nodarbību vadītāji, bet kam drīkst nodrošināt nesertificētus brīvprātīgos?

**Visām sporta un fiziskajām aktivitātēm piesaista sertificētus trenerus, izņemot Nolikuma 1. pielikuma Tehniskā specifikācija- Tehniskais piedāvājums 2.6.2. punkta aktivitātēm.**

6. Kādas prasības jāievēro uz tādu aktivitāšu, kā piemēram, lecaumauklas konkurss vadītāju, ja zināms, ka šādai aktivitātei sertificētu treneri LSFP reģistrā nav iespējams atrast?

**Jebkurām sporta un fiziskajām aktivitātēm jāpiesaista sertificēti treneri. Trenerim nav jābūt sertificētam attiecīgā sporta veidā.**

7. Kādas prasības jāievēro uz tādas aktivitātes, kā piemēram, veiklības stafete vadītāju, ja zināms, ka šādai aktivitātei sertificētu treneri LSFP reģistrā nav iespējams atrast?

**Jebkurām sporta un fiziskajām aktivitātēm piesaista sertificēti treneri. Trenerim nav jābūt sertificētam attiecīgā sporta veidā.**

8. Ar ko atšķiras apakšuzņēmējs no piegādātāja?

**Lūdzu skatīties Publisko iepirkumu likuma 1.pantā noteiktos skaidrojumus.**

9. Kā ir iespējams nodrošināt 3 (trīs) dienu laikā no līguma noslēgšanas 3. posma prasību - “Atskaite par pakalpojuma izpildi un Pasākuma īstenošanu un rezultātiem (saskaņā ar līgumam pievienoto paraugu) un dalībnieku saraksts no dalībnieku datu bāzes (vai iespēja piekļūt datu bāzei, pārbaudīt dalībniekus)”?

**Precizējums saistībā ar konstatēto pārrakstīšanas k****ļūdu: Kopsakarā ar Līguma projekta 4.2. apakšpunktā noteikto, Iepirkuma komisija precizē, ka Nolikuma 1.pielikuma Tehniskā specifikācija- Tehniskais piedāvājums 3. posma sadaļā 2.7. un 2.8. apakšpunktos atskaite un pārskats jāiesniedz 3 (trīs) darba dienu laikā pēc pakalpojuma izpildes**.

10. Kā ir iespējams nodrošināt 3 (trīs) dienu laikā no līguma noslēgšanas 3. posma prasību - “Pārskats par Pasākuma finansējumu (saskaņā ar līgumam pievienoto paraugu)”?

**Precizējums saistībā ar konstatēto pārrakstīšanas kļūdu: Skat. 9.punktā sniegto atbildi.**

11. Sertificētam trenerim ir jābūt tieši un tikai nodarbībām vai arī fiziskām aktivitātēm?

**Skat. 5. punktā sniegto atbildi.**

12. Sertificētam trenerim ir jābūt tieši un tikai nodarbībām vai arī aktīvās atpūtas veidiem?

**Skat. 5. punktā sniegto atbildi.**

13. Sertificētam trenerim ir jābūt tieši un tikai nodarbībām vai arī sporta aktivitātēm?

**Skat. 5. punktā sniegto atbildi.**

14. Sertificētam trenerim ir jābūt tieši un tikai nodarbībām vai arī sporta veidu paraugdemonstrējumiem?

**Skat. 5. punktā sniegto atbildi.**

15. Sertificētam trenerim ir jābūt tieši un tikai nodarbībām vai arī sporta veidu apmācību meistarklasēm?

**Skat. 5. punktā sniegto atbildi.**

16. Sertificētam trenerim ir jābūt tieši un tikai nodarbībām vai arī aktivitātēm pirmsskolas vecuma bērniem?

**Skat. 5. punktā sniegto atbildi.**

17. Kurš no Līguma 2.2. punktiem attiecas uz šo iepirkumu? No kā tas ir atkarīgs?

**Līguma 2.2. apakšpunktā ir noteiktas divas izvēles, kuras var izvēlēties, slēdzot līgumu, vai nu izvēloties samaksu par pakalpojumu saņemt pilnā apmērā pēc pakalpojuma izpildes, vai nu izvēloties saņemt avansa maksājumu.**

**Konkrētā izvēle pirms līguma slēgšanas tiks saskaņota ar pakalpojuma sniedzēju.**